**Salvador Illa Roca**, nado en La Roca del Vallès o 5 de maio de 1966, é un político catalán, secretario da organización do Partido dos Socialistas de Cataluña (PSC) dende 2016. Foi alcalde de La Roca del Vallès en dous períodos separados entre 1995 e 2005. Foi ministro de Sanidade de España do 13 de xaneiro de 2020 ao 26 de xaneiro de 2021, durante o segundo goberno de Pedro Sánchez; deixou o cargo para presentarse como candidato do PSC ás eleccións ao Parlamento de Cataluña de 2021.

Traxectoria
-----------

Nado o 5 de maio de 1966 en La Roca del Vallès, en Vallès Oriental, licenciouse en Filosofía pola Universidade de Barcelona. Converteuse en rexedor do concello de La Roca no ano 1987. Afiliado ó Partit dels Socialistes de Catalunya (PSC) dende 1995, foi investido alcalde de La Roca en 1995, logo do pasamento do daquela alcalde Romà Planas. Desaloxado da alcaldía logo dunha moción de censura en febreiro de 1999, volveu á alcaldía despois das eleccións municipais de xuño de 1999, nas que a lista do PSC obtivo unha maioría absoluta.

De setembro de 2005 a abril de 2009 foi director xeral de Xestión de Infraestruturas do Departamento de Xustiza da Generalitat de Cataluña.

Foi director da Área de Xestión Económica do Concello de Barcelona entre 2010 e 2011 e coordinador do Grupo Municipal Socialista no Pleno municipal entre 2011 e 2016.

En novembro de 2016, Miquel Iceta escolleu a Illa para o cargo orgánico de secretario da Área de Organización do PSC. Durante o proceso independentista, Illa foi un dos principais representantes do PSC nas manifestacións da entitade Sociedade Civil Catalá.

O 13 de xaneiro de 2020, Illa entrou a formar parte do novo goberno de Pedro Sánchez como Ministro de Sanidade, cargo que anteriormente ocupaba María Luisa Carcedo. O 30 de decembro de 2020 foi designado polo Consello Nacional do PSC como cabeza de lista ás eleccións ao Parlamento de Cataluña de 2021, e o 26 de xaneiro de 2021 deixou o cargo de ministro de Sanidade.

A finais de decembro de 2020, o PSC anunciou que o primeiro secretario do partido, Miquel Iceta, faría un paso atrás e non sería o candidato do Partido Socialista nas eleccións autonómicas catalás de 2021; e no seu canto, o candidato sería o daquela ministro de Sanidade, Salvador Illa.

Nas eleccións, que tiveron lugar o 14 de febreiro de 2021, o partido que representaba Illa conseguiu ser o máis votado con 651 627 votos e 33 escanos.

Notas
-----

1. 1 2  "Illa se despide de Sanidad para irse "a otra responsabilidad que no va a ser cómoda"" (en castelán). 26 de xaneiro de 2021. Consultado o 26 de xaneiro de 2021.
2. ↑  Ellakuría, Iñaki (20 de agosto de 2018). "Salvador Illa: "La política es en buena medida gestos"". *La Vanguardia*. Consultado o 12 de xuño de 2019.
3. ↑  "Poques opcions a la comarca". 9 de marzo de 2004. Consultado o 12 de xuño de 2019.
4. ↑  Basanta, Ana (12 de xuño de 2019). "Salvador Illa (PSC): "No tenim por, a Barcelona passarà el que passi"". *Catalunya Press*. Consultado o 12 de xuño de 2019.
5. 1 2  "Illa i Roca, Salvador". Consultado o 12 de xuño de 2019.
6. ↑  Departament de Justícia (ed.). "Memòria del Departament de Justícia 2005" (PDF). Arquivado dende o orixinal (PDF) o 19 de novembro de 2020. Consultado o 12 de xuño de 2019.
7. ↑  Departament de Justícia (ed.). "Memòria del Departament de Justícia 2009" (PDF). Arquivado dende o orixinal (PDF) o 16 de xullo de 2019. Consultado o 1 de xaneiro de 2020.
8. ↑  Baquero, Camilo S.; Blanchar, Clara; Cia, Blanca (7 de xuño de 2019). "Los fontaneros de los pactos en Barcelona". *El País*. Consultado o 12 de xuño de 2019.
9. ↑  "Núria Marín serà la número dos del PSC i Salvador Illa el secretari d'Organització". *La Vanguardia*. 6 de novembro de 2016. Consultado o 12 de xuño de 2019.
10. ↑  "L'únic dirigent del PSC a la mani espanyolista diu que hi era "com un ciutadà més"" (en catalán). Consultado o 1 de xaneiro de 2021.
11. ↑  "Illa serà el candidat del PSC el 14F després d'haver-hi renunciat Iceta". *324*. 30 de decembro de 2020. Consultado o 30 de decembro de 2020.
12. ↑  "Resultados Elecciones Autonómicas de Cataluña 2021 - RTVE.es" (en castelán). Consultado o 15 de febreiro de 2021.

* Portal:Cataluña

|  |  |
| --- | --- |
| Control de autoridades | 
* Wd: Q64577417
* WorldCat
* VIAF: 8150939883526601261
* GND: 1271362724
* IMDb: nm9154257
* LCCN: no2022149766

 |